**Medlemsmøte i Herøy Rotary**

**Dato**: 2.3.2020

**Sted:** Thon Hotell

**Antall medlemmer tilstede: 37**

**Gjester:** 4 gjester; Ove Solbakk, Kjell Inge Pedersen, Leifmar Andreassen, Bjørn Remøy

**Åpningssang:** Gryta hennar mor

**3 minutt:** Jan Nærø fremførte et dikt av Georg Brandes; *Dagen i dag.*

**Tema:** **Marine grunnkart v/Roger Kvalsund, Runde Miljøsenter.**

Runde Miljøsenter har vært med i et pilotprosjekt sammen med NGU (Norsk Geologisk Undersøkelse) og fått kartlagt søre-sunnmørskysten i marine grunnkart. En grundig kartlegging av det som finnes undersjøisk er gjort. I kart av ulike slag kan man finne detaljer som f eks topografi, hva bunnen består av (sand, slam, grus, stein, blokk eller fjell) osv. De er delt inn i temakart som f eks ankringsforhold, gravbarhet, strømforhold, helning over 30grader. Ubegrenset hva man kan lage temakart for sier Kvalsund. Disse karta er digitale og med en oppløsning på 1x1 m, dvs svært detaljerte. En kan laste de opp gratis fra f eks Herøy kommune sine hjemmesider, men kan ikke nyttes fullt ut uten å kjøpe en lisens fra firmaet som står bak dette OLEX.

**Presidenten** ønsker Jan Nærø vel overstått 75 års dag og overrekker blomster

Referent Tove Worren

Sekretær

Herøy Rotaryklubb